Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 220

2. A munkaterület rövid, jellemzõ leírása A katasztrófa- és tûzvédelmi technikus a tûzoltóság és a katasztrófavédelem szervei által végzett tûzoltási, mûszaki mentési, katasztrófavédelmi és technikai jellegû operatív tevékenység végzésére és egy raj irányítására alkalmas középfokú végzettségû szakember. Feladata a tûzoltási, mûszaki mentési és katasztrófavédelmi feladatok végzése során lakosságvédelmi (polgárivédelmi) feladatok végzése és/vagy irányítása, az emberélet és anyagi javak védelme, a tüzek terjedésének megakadályozása és eloltása, a tûz- és káresetek helyszínén a további veszélyek megszüntetése, a szükséges biztonsági intézkedések végrehajtása, a keletkezett károk következményeinek elhárítása, a tûz- és káresetekkel kapcsolatos adatszolgáltatás, valamint a keletkezési körülmények vizsgálata. Mindennapos munkája során a szolgálatszervezés alapjainak alkalmazásával ellátja a készenléti szolgálattal járó feladatokat.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes